CELEX: 22014A0813(01)
Language: lv
Date: 2014-08-13 00:00:00
Title: Eiropas Savienības un Dānijas Karalistes Nolīgums par jurisdikciju un spriedumu atzīšanu un izpildi civillietās un komerclietās

13.8.2014   
            
            
               LV
            
            
               Eiropas Savienības Oficiālais Vēstnesis
            
            
               L 240/1
            
         Eiropas Savienības un Dānijas Karalistes Nolīgums par jurisdikciju un spriedumu atzīšanu un izpildi civillietās un komerclietās
   Saskaņā ar 3. panta 2. punktu 2005. gada 19. oktobra Nolīgumā starp Eiropas Kopienu un Dānijas Karalisti par jurisdikciju un spriedumu atzīšanu un izpildi civillietās un komerclietās (1) (turpmāk – “nolīgums”), kas tika noslēgts ar Padomes Lēmumu 2006/325/EK (2), ja tiek pieņemti grozījumi Padomes 2000. gada 22. decembra Regulā (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (3), Dānija paziņo Komisijai savu lēmumu īstenot vai neīstenot šo grozījumu saturu.
   Eiropas Parlamenta un Padomes Regula (ES) Nr. 542/2014, ar ko Regulu (ES) Nr. 1215/2012 groza attiecībā uz Vienotajai patentu tiesai un Beniluksa valstu tiesai piemērojamiem noteikumiem (4), tika pieņemta 2014. gada 15. maijā.
   Saskaņā ar nolīguma 3. panta 2. punktu Dānija 2014. gada 2. jūnija vēstulē informēja Komisiju par savu lēmumu īstenot Regulā (ES) Nr. 542/2014 noteikto. Tas nozīmē, ka Eiropas Savienības un Dānijas attiecībās tiks piemēroti Regulas (ES) Nr. 542/2014 noteikumi.
   Saskaņā ar nolīguma 3. panta 6. punktu Dānijas paziņojums par to, ka Dānijā ir īstenots grozījumu saturs, uzliek Dānijai un Eiropas Savienībai savstarpējas saistības. Tādējādi Regula (ES) Nr. 542/2014 ir grozījums nolīgumā un ir uzskatāma par tā pielikumu.
   Atsaucoties uz nolīguma 3. panta 3. punktu un 4. punktu, Regulu (ES) Nr. 542/2014 Dānijā var īstenot administratīvā kārtā. Nepieciešamie administratīvie pasākumi stājās spēkā 18. jūnijā.
   
      (1)  OV L 299, 16.11.2005., 62. lpp.
   
   
      (2)  OV L 120, 5.5.2006., 22. lpp.
   
   
      (3)  OV L 12, 16.1.2001., 1. lpp.
   
   
      (4)  OV L 163, 29.5.2014., 1. lpp.